
M 
ientras cu tur cos ta indica cu e delegacion Venezo- 
lano a bandona reunion cu islanan ABC y Hulanda ra- 
bia, pa un tema treci dilanti cu no tabata riba agenda, nan 
a sigui den contacto estrecho cu representante di Gobierno 
di Hulanda. Despues di e reunion di siman pasa, awo tin un 
reunion cu a tuma luga cu e Embahador di Reino Hulandes 
situa na Caracas. 
Segun publicacion di e corant El Universal, e vice canciller 
Venezolano pa Aruba, Franklin Ramirez, tabatin un reunion 
dialuna ultimo cu e hefe di Mision Diplomatico di Reino 
Hulandes situa na Caracas, esta Robert Schuddeboom, 
durante cual a papia di temanan di interesa di ambos banda. 


Esaki ta muestra cu Venezuela ta interesa pa pusha pa un 
miho relacion cu Reino Hulandes. 
Manera por corda, na december ultimo a cuminsa comb- 
ersacionnan tecnico pa e reapertura gradual di e fronter- 
anan maritimo y aereo entre Venezuela y e islanan di Caribe 
Hulandes – Aruba, Boneiro y Corsou. 
“E acercamento binacional, guia pa diplomacia Bolivariano 
di paz y plan di maneho di Presidente Nicolas Maduro, tin 
como meta crea oportunidadnan pa e desaroyo economico, 
social y cultural di e pueblonan, e delegacion a expresa den 
un comunicado den cual ta referi na e reunion di dialuna 
ultimo cu a tuma luga na “Casa Amarilla” na Caracas. 
Ambos banda a resalta e elementonan positivo di e relacion 


historico y e lasonan estrecho cu ta uni Venezuela y e nacion 
Europeo cu teritorionan den Caribe. 


Historia 
Na inicio di januari un reunion mester a tuma luga na Corsou 
pero pa motibonan desconoci Venezuela a cancela. 
Despues riba e ultimo dia di januari e reunion a continua cu 
un agenda unda cu tur e partidonan envolvi a bay di acuerdo 
cu ne. E tabata un reunion tecnico unda ta palabra aspec- 
tonan legal, e cooperacion, etc. 
Informacion cu AWEMainta a ricibi tabata cu tur cos a bay 
bon te na final na momento cu Aruba tabata kier sa con a 
para cu e debe cu Venezuela tin cu un aerolinea local. Un 
punto cu no tabata poni riba e agenda y pa cual, segun por a 
compronde, no a cay na agrado di e delegacion Venezolano 
cu a lanta bay. Den e reunion ey no a participa ningun 
minister. 
E intencion tabata pa traha duro y habri e frontera mari- 
timo den luna di juni, pasobra e puntonan presenta tabata 
cosnan cu tur dos banda tabata di acuerdo cu nan. 


Corsou y Aruba a saca un declaracion oficial identico cu ta 
bisa cu tur cos a bay bon. Pero no a menciona fecha pa e 
siguiente encuentro. Corsou di su banda ta pusha pa e fron- 
tera habri mas lihe posibel pa por haya productonan mucho 
mas barata di loke cu tin awo. 


Venezuela y Reino Hulandes a reuni 
cu apertura di frontera den mente 

D 
espues di un avalancha di critica contra di gobierno pa 
loke ta condicion di careteranan rond di e isla pa moti- 
bo di awasero constante, e siman aki Prome Minister Evelyn 
Wever Croes, kende ta encarga cu DOW, a duna un declara- 
cion cu por ser considera sumamente contradictorio. 
“Minister President  a declara cu su gobierno lo privatisa 
Rioolwaterzuiveringsinstallatie, esta RWZI pa WEB Aruba 
N.V. den e prome kwartaal di 2023. 


Na mes momento e prome mandatario a mustra cu den 
presupuesto di DOW 2023, a presupuesta un suma basta 
grandi pa sigui e trabaonan di mehoracion y innovacion di 
RWZI. 
Mirando cu ora e traspaso aki tuma luga e placa presupu- 
esta pa RWZI lo keda den e presupuesto 2023 di DOW, esaki 
lo por tin un otro proposito y destino.” 
Un pensamento of miho bisa un mal hecho sin duda, un 
manipulacion sin precedente ya cu realmente si e accion aki 
tuma luga y wordo ehecuta, ta bira conoci cu Prome Minister 
a manipula y gaña tanto Parlamento cu a aproba e presu- 
puesto di 2023 pero tambe CAft. 
Dia 16 di September di 2020, CAft ta dirigi un carta na 
Minister di Finansa Xiomara Maduro cu e titulo di: ‘Advies 
bij de ontwerpbegrotingswijziging en najaarsnota 2022’ y ta 
señala lo siguiente: 


“De investering in de RWZI van AWG 16 miljoen wordt in 
de OBW afgevoerd. Er wordt aangegeven dat WEB N.V. het 
project overneemt. Het saldo van de kapitaaldienst, en 
daarmee ook het financieringssaldo van het land, wordt 
door deze mutatie met AWG 16 miljoen verbeterd. Het CAft 
constateert dat een eerder als zeer urgent aangemerkte 
investering wordt afgevoerd, en het project wordt onderge- 
bracht bij een overheidsentiteit. Dit besluit wordt in de OBW 
niet nader onderbouwd. Het is daarnaast onduidelijk in 
hoeverre deze oplossing risico’s met zich meebrengt voor 
de landsbegroting.” 


CAft ta confirma cu gobierno di Aruba a retira e suma di 
16 miyon cu a ser presupuesta pa e planta di purificacion 
di Bubali cual a “drecha” e ‘kapitaaldienst y e financier- 
ingssaldo’ di e pais pa asina cumpli cu normanan stipula 
pa e presupuesto. 
Presupuesto di DOW a wordo trata e ultimo siman di 
December 2022 y awor Minister Presidente ta confirma cu 
a pone un suma considerabel di placa pa atende cu RWZI 
mientras cu adelanta tabata na altura cu RWZI lo wordo 
privatisa y cu lo bay uza e suma grandi aki di placa pa otro 
cos. 


Minister President a confirma cu awor e placa aki lo bay 


pa drecha caminda, pa colmo e mes ta sigura lo siguiente: 
“Sinembargo den presupuesto di DOW 2023, a presupuesta 
un suma basta grandi pa sigui e trabaonan di mehoracion y 
innovacion di RWZI. 
Mirando cu ora e traspaso aki tuma luga e placa presupu- 
esta pa RWZI lo keda den e presupuesto 2023 di DOW, esaki 
lo por tin un otro proposito y destino. 
Minister Presidente mr. Evelyn Wever-Croes a clarifica cu lo 
uza un gran parti di e suma aki pa asfalta nos careteranan 
den necesidad urgente y pa pone mas sleeping police.” 
Pues sabiendo cu e placa poni den presupuesto di DOW pa 
drecha RWZI lo no wordo uza pa esaki, e ta un manipulacion 
serio y aki a practicamente gaña tanto Parlamento como 
CAft ya cu gobierno tabata bon na altura cu e suma aki lo 
keda liber pa haci loke cu nan kier cu e placa aki. 
E ta ilegal, of e ta algo ilegal cu a wordo manipula pa bira 
legal? E asunto aki lo wordo coregi den e presupuesto suple- 
torio di 2023? 


Prome Minister a gaña CAft y Parlamento riba 19 miyon pa RWZI 

D 
iamars atardi Alto Comisario di Polis, sr Ramon Arnhem, a emiti un 
comunicado di prensa den cual ta participa cu Comisario Trudy Has- 
sell, lo bandona servicio di cuerpo di polis, pa bay ocupa un funcion cer- 
ca Minister di Husticia, Rocco Tjon. Inicialmente a ser mustra cu e lo bira 
un consehero pa e mandatario pero esaki di parti di tanto Minister Tjon of 
tampoco di parti di Gobierno, no a sali un participacion oficial di e trans- 
ferencia aki, si e por wordo yama algo asina. 


Tampoco ta conoci si Hassell lo ta consehero di Minister pa loke ta 
regarda asuntonan di polis, criminalidad of cualkier otro punto pero por 
a compronde for di e participacion emiti, cu lo tin un acuerdo logra entre 
Minister Tjon cu mando policial riba e traslado di Hassell pa un funcion cu 
gobierno. 
Comisario Hassell tabata ocupa e posicion di ‘Hoofd Algemene Politie 
Diensten’ y e lo wordo reemplasa pa Silvio de Mey den e posicion menciona. 
Hassell ta bandonando cuerpo di polis despues di un periodo cu hopi 


Apesar di scarsedad di polis Trudy 
Hassel ta bay traha cu Minister 


conflicto riba su forma di funciona y caminda 
hopi departamento a avisa mando policial cu 
nan no por funciona bou di Hassell pero no ta 
conoci si esaki ta e motibo cu e lo a ser manda 
pa sirbi gobierno den forma di consehero pa 
Minister Tjon. 


Diferente biaha caba el a bay y despues a bolbe 
Cuerpo ya cu por a compronde cu unda cu e 
bay tin conflicto di caracter. Hasta di coleganan 
na bos abou tabata yama su actuacion estilo 
“gestapo” y bisando cu e ta biba den un mundo 
di pelicula. 
Si Hassell bira consehero di Minister di Husticia 
actual, ta algo controversial ya cu e propio Rocco 
Tjon ta un ex polis di rango halto, cu tin hopi 
aña di experencia den cuerpo policial di Aruba, 
loke pa hopi hende ta keda straño awor cu Trudy 
ta gobierno pa bira conseho di Minister Rocco 
Tjong. 
Den pasado Trudy a ocupa diferente funcion 
halto den cuerpo policial y tambe a ocupa e 
posicion halto den maneho di KIA y reciente- 
mente el a ocupa e puesto di hefe na Guarda 
nos Costa caminda tambe el a ser confronta cu 
varios problema cu miembronan di e cuerpo aki y 
caminda finalmente a dicidi di mande bek pa KPA 
y na su luga e minister di Husticia di e tempo ey, 
a nombra oficial di polis Richard Kramers como 
hefe di Guarda Nos Costa. 


Ta keda un misterio si Comisario Hassell lo bay 
bira consehero di Minister di Husticia Tjon, ya cu 
en realidad no tin mucho cos pa e haci, ya cu e 
mandatario mes tin amplio experencia pa loke ta 
maneho di KPA. 
Kisas su rol lo por bira uno di intermediario entre 
e minister y sindicato di polis, esta SPA cu ultimo 
tempo tin hopi diferencia di opinion y confron- 
tacion cu minister Tjon ya cu a yega asina leu 
dado momento, cu e sindicato a dicidi cu e no 
kier sinta na mesa mas cu e minister mirando e 
forma di procede di Tjon. 

C 
onsumidornan a bira menos pesimista, mirando cu e 
confiansa di consumidor a subi cu 0,8 punto di indice 
te na 93,8 den e di tercer trimester di 2022. 
Na final di e di tercer trimester, consumidornan tabata prin- 
cipalmente preocupa cu (i) e situacion di negoshinan y di 
economia lo deteriora (Q3-2022: 69 porciento, Q2-2022: 75 
porciento) y (ii) e posicion financiero di gobierno lo empeora 
(Q3-2022: 58 porciento, Q2-2022: 60 porciento). 
Mas o menos 93 porciento di respondentenan a raporta cu 
nan ta premira cu prijsnan lo ta mas halto den e proximo 6 
lunanan (Q2-2022: 97 porciento). Casi mita di responden- 
tenan ta pensa ainda cu haya un trabou nobo ta mas dificil, 
esta 7 punto di porcentahe menos compara cu e trimester 
anterior (Q2-2022: 55 porciento). Ademas, 33 porciento di 
respondentenan ta premira cu na cas nan situacion finan- 
ciero lo deteriora, esta 13 punto di porcentahe menos 
compara cu e trimester anterior (Q2-2022: 46 porciento). 


Tanto e indice di expectativa como e indice di e situacion 
actual a subi, esta cu 0,8 punto di indice te na 94,0 y cu 
0,5 punto di indice te na 93,2, respectivamente, den e di 
tercer trimester di 2022. E cantidad di respondentenan cu a 


raporta cu compra di un auto no tabata conveniente a baha 
na 57 porciento den e tercer trimester di 2022, mientras cu 
53 porciento a indica cu haci un prestamo no tabata adecua 
(Q2-2022: 67 porciento). Tambe, 54 porciento di respon- 
dentenan a indica cu tuma un hipoteca no tabata adecua 
(Q2-2022: 58 porciento). Pa locual ta baymento cu vakantie 
40 porciento di respondentenan a raporta cu esaki no tabata 
conveniente (Q2-2022: 50 porciento). Consecuentemente, e 
indice di habito di consumidor a crece di 93,8 den e segundo 
trimester di 2022 te na 94,8 den e di tercer trimester di 
2022. 


Consumidornan ta consciente cu, 


Prijsnan lo subi y posicion 
financiero di Gobierno lo empeora 

P 
a basta tempo caba Stichting Mon- 
umentenfonds Aruba (SMFA) ta 
enfrentando un situacion fastioso ca- 
minda e casonan di vandalismo ta au- 
mentando na locual ta trata su mon- 
umentonan, principalmente den Oran- 
jestad. Ultimamente esaki a bira un 
problema practicamente diario. Gener- 
almente ora un di e edificionan ta haya 
daño di vandalismo, SMFA ta scoge pa 
no pone hopi atencion na esaki den 
medio pero ta percura pa drecha esa- 
ki mas pronto posibel p’asina e huur- 
donan por sigui funciona sin problema. 


Lamentablemente e gastonan cu ta bin 
cu esaki tambe ta aumentando consid- 
erablemente, e fundacion tin miles di 
florin na reparacionnan pa haci causa 
pa vandalismo pa aña. 


E dañonan ta varia entre porta y 
bentananan kibra te cu candelanan 
cu ta keda cendi na e monumentonan 
cual ta causa daño grandi na e edifi- 
cionan. Hopi di e daño aki ta causa pa 
adictonan ambulante cu ta haci uzo 
di e edificionan anochi pa drumi of ta 
kibra pa purba horta den e edificionan. 
Esaki ta un problema social cu a bin 
ta aumentando e ultimo temponan y 
cual ta forma un molester y te hasta un 
peliger pa nos huurdonan. 


“Nos ta consciente cu e problema social 
ta grandi y cu esaki no lo tin un solucion 
na termino cortico. Un problema asina 
compleho mester di un solucion inte- 
gral y ta rekeri colaboracion di entre 
otro varios instancia di gobierno, polis, 


comerciantenan y fundacionnan.” 
Den tur huurovereenkomst di SMFA a 
wordo poni cu responsabilidad di secu- 
rity ta cay bao huurdo. Pero pa evita 
problemanan mas grandi y pa mustra 
boluntad ta busca un solucion, SMFA 
a tuma e prome paso. Hunto cu Tara 
Prevention, cu ya caba ta encarga 
cu siguridad di entro otro Museo 
Arkeologico y Museo Historico, y cu 
Santos ‘Coffee with Soul’ cu a habri su 
portanan band’i Censo na december aña 
pasa, e directora di Monumentenfonds 
Aruba, Anne Witsenburg, a acerca dife- 
rente di e huurdonan di su monumen- 
tonan pa yega na un solucion pa evita 
menos kiebro na e edificionan. 


Tara Prevention lo amplia e area asina 
cubriendo e demas monumentonan 
den a area di Schelpstraat tambe. Pa 
locual ta e area di Stadhuis, Censo y 
Algemene Rekenkamer a haya coop- 
eracion te ainda di Santos ‘Coffee with 
Soul’ cual hunto cu Monumentenfonds 
Aruba lo cubri parti di e gastonan di 
siguridad pa e area aki. E siman aki lo 
inicia cu e siguridad den e dos areanan 
y e plan ta pa haci esaki pa un aña 
largo y asina evalua despues di algun 
luna e efectividad di esaki. Mientras 
SMFA ta sigui den combersacion cu e 
demas huurdonan, gobierno y comer- 
ciantenan. 


Esaki ta trece cu ne un gasto acerca 
pa e fundacion pero ta spera cu lo por 
yuda baha locual ta e gastonan di repa- 
racion di dañonan causa pa vandal- 
ismo. 


Vandalismo grandi causa pa adictonan 
ambulante na edificionan monumental 

D 
iamars mainta, Prome Minister Evelyn Wev- 
er-Croes, hunto cu Minister Ursell Arends, 
Minister Glenbert Croes y Minister Rocco Tjon a 
reuni cu representantenan di Eagle LNG. Eagle 
LNG a informa Gobierno di Aruba con e proyecto 
ta bayendo. Gobierno di su banda ta interesa pa 
mira con por yuda pa e proyecto bira realidad. 
Un proyecto cu ta consisti di algun fase. Prome, 
lo construi un terminal riba e tereno di refineria 
caminda cu lo bay procesa y traha e aspecto di 
e gas. Despues lo pone e tuberianan bou tera pa 
transporta e gas pa WEB. 
Prome Minister a expresa cu e proyecto aki pa 
Gobierno di Aruba ta un prioridad. E momento 
cu transiciona riba LNG, pa un fase transitorio, 
e lo baha prijs di combustibel inmediatamente. 
Prijsnan di awa y coriente lo baha y tambe lo 
exporta parti di e LNG cu lo genera mas divisa y 


C 
omunidad di Aruba por a sigui den e diferente medionan di comuni- 
cacion cu Minister di Asuntonan Economico, Comunicacion y Desa- 
royo Sostenibel, mr. Geoffrey Wever, ta implementando e Sistema Nacio- 
nal di Estadistica, conoci como e “NSS” (Nationaal Statistisch Systeem). 
E NSS lo brinda estadisticanan oficial di calidad halto cual ta na bene- 
ficio di un pueblo bon informa y cual ta yuda profesionalnan den tur 
ramo eherce nan trabou y ta un elemento esencial den bon gobernacion. 
Minister Geoffrey Wever a ricibi sr. Gabriel Gamez di United Nations 
Statistical Division (UNSD) den cuadro di e mision di UNSD e siman aki 
na Aruba pa asisti Aruba den implementacion di NSS. Tambe tabata 
presente representantenan di CBS y NSS Commissie. 
UNSD ta tene combersacion cu diferente departamento di Gobierno y 
otro instancianan cu ta esencial como proveedor y usuario di datos y 
UNSD ta yuda Aruba tambe cu e parti legislativo di e NSS. 
“E NSS ta yuda nos traha riba un miho futuro pa Aruba. E NSS ta tambe 
parti di e esfuersonan pa modernisa y fortifica e fundacion economico 
di nos pais y pa sigura un futuro prospero y sostenibel pa Aruba y su 
ciudadanonan”- Minister Wever a comenta. 


Eagle LNG: 


Den dos aña proyecto ta full cla 


desaroyo economico pa nos pais. E parti di construccion lo crea tambe 
cupo di trabou pa nos propio hendenan y despues tambe trabou na e 
nivel tecnico cu nos hendenan ta bon ekipa pe. 
Eagle LNG a indica cu e trabounan ta bayendo segun planificacion 
y nan a haci nan peticionnan pa diferente permiso. Y nan ta calcula 
cu pa memey di e aña aki tur permiso lo keda cla y den dos aña ful e 
proyecto mester ta finalisa tambe. Eagle LNG a duna di conoce cu nan 
ta cumpliendo cu e schedule y te hasta nan por keda cla mas tempran, 
cu lo cumbini Aruba tambe. 


UNSD a bin 
duna Aruba 
un man 

R 
epresentante di United Nations Development Program 
(UNDP), señor Gerardo Noto ta na Aruba pa diferente 
Proyecto. Diamars 7 di februari, Prome Minister Evelyn Wev- 
er-Croes hunto cu Minister Glenbert Croes hunto cu Joce- 
lyne Croes, Ton Royer y Ester Arensman a reuni cu ne. A pa- 
pia riba plannan cu Aruba tin riba e tereno di energia y riba e 
transicion di energia di fuel pa energia mas limpi. Pero tam- 
be kico ta e plannan cu Gobierno ta ehecutando pa proteha 
Aruba y prepara Aruba pa cambio climatico pa loke ta tra- 
ta nos infrastructura. UNDP ta yuda paisnan manera Aruba 
riba ambos tereno pa traha nos plannan y nos proyectonan 
y yuda nos yega na fondo pa esaki. 


Di parti di energia, Aruba tin un National Energy Policy cu ta 
e maneho y vision di Gobierno di Aruba y di henter Aruba cu 
ta indica unda pa cana pa nos por cumpli cu e tratadonan di 
Paris pa 2050 pero principlamente pa nos stop di uza tanto 
HFO cu ta e fuel cu ta causa asina hopi daño na nos medio 
ambiente. 


E plannan aki ya ta den ehecucion pero UNDP por yuda nos 
acelera e implementacion di e plan aki y mira unda nos tin 
cu bay enfoca mas. Por ehempel e uzo di HFO na WEB pa 
genera coriente y awa cu ta hopi importante pero tambe nos 
sector di tranpsorte, nos busnan y autonan. Den cuadro aki, 
a papia di autonan electrico cu ta un alternativa y con por 
yega pa tin mas auto electrico na Aruba. 


Di otro banda, hunto cu DOW, a papia tambe di kico ta tur e 


plannan cu ta ehecutando pa mitiga e efectonan di cambio 
climatico. Nos careteranan di asfalt ta den hopi mal condi- 
cion, esaki parcialmente tin di haber cu no por a inverti debi 
na e pandemia pasobra mester a uza e placa pa salba bida 
di hende pero parcialmente tambe cu awa ta yobiendo mas 
frecuentemente na Aruba cu tin un impacto riba nos careter- 
anan 


“Esaki ta e parti di e cambio climatico cu tin su efecto riba 
nos infrastructura. Hunto cu DOW, nos ta trahando un plan 
integral kico tur nos mester haci pa nos mehora e calidad 
di nos careteranan. Nos ta preparando nos plan y hunto cu 
UNDP nos lo busca financiamento pa esaki pa nos percura 
pa nos careteranan y edificionan, special edificio di Gobierno 
por cu tur e cambio climatico aki cu ta spera nos. 


E tabata un bon reunion y un biaha mas nos a mira cu e 
agencianan aki di Nacionnan Uni a bin na un forma proac- 
tivo y constructivo pa yuda nos pa atende cu tur e retonan 
cu nos ta atende cu ne”, Prome Minister Evelyn Wever-Croes 
a expresa. 


UNDP a reuni cu Gobierno riba con pa yuda enfrenta retonan climatico 


A 
ltocomisario di Polis, Sr. Ramon Arnhem ta preocupa! E 
ultimo añanan e capacidad di Cuerpo Policial Aruba a 
baha drasticamente. Esaki nifica falta hopi personal pa car- 
ga e cuerpo. Na e momentonan aki KPA tin un scarsedad di 
50% di su capacidad. E gran parti di scarsedad di personal 
ta e parti operacional cu ta 40%. 


E desaroyo serio aki tin consecuencia grandi pa e parti oper- 
acional y e bienestar di e Polisnan. 
“Mi a ripara cu mi hendenan ta cansa pero HOPI CANSA! 
Esaki pasobra nan ta traha mas cu 16 ora pa dia. Mi a tuma 
nota cu nos ta cabando cu nos polisnan pasobra nos ta exigi 
hopi di nan” tabata palabranan di altocomisario Arnhem cu 
su preocupacion pa cu e desaroyo serio aki. 


Mescos cu e siguridad di comunidad ta central, Altocomisario 


tin e coleganan bienestar como su prioridad. 
Ta solamente e momento cu nos polisnan ta bon di salud, 
fisicamente y mentalmente nos por garantisa e siguridad en 
general. 


Ta importante pa reevalua e tareanan cu KPA tin. No pasobra 
cu nos kier pero pasobra nos no por otro. Hunto cu Minister 
di Husticia y Procurador Generaal nos lo defini cada tarea 
pa nos por mira kico por y kico no por y sin cu esaki ta bay 
a costo di e salud di cada colega di Cuerpo Policial di Aruba 
pasobra esaki ta inaceptabel! 
A pesar cu e problema di capacidad Cuerpo Policial Aruba 
lo sigui garantisa e siguridad di nos Pueblo. “Ami como 
Altocomisario ta hopi agradecido pa e esfuerso y dedica- 
cion di cada colega pa haci cu Pais Aruba ta safe. Nos comu- 
nidad por sigui conta cu e sosten di Cuerpo Policial Aruba.” 


Cuerpo Policial tin un escasez grandi di personal 

D 
iahuebs, 2 di februari ultimo Ca- 
mara di Comercio (KvK) a or- 
ganisa, conhuntamente cu Nacionnan 
Uni (UN), un sesion informativo pa 
e sector comercial. Aruba a ricibi di 
bishita un delegacion di diferente divi- 
sionnan di Nacionnan Uni cu ta acom- 
paña sr. Dennis Zulu, Resident Coordi- 
nator a.i. di Nacionnan Uni pa Aruba, 
Corsou, St. Maarten, Trinidad & Toba- 
go y Surnam. 


E meta di e bishita tabata pa forti- 
fica e partnership entre Nacionnan 
Uni y Aruba riba e area di desa- 
royo sostenibel, pues Sustainable 
Development Goals (SDG). Pa stimula 
desaroyo sostenibel ta importante 
pa empresanan tambe wordo inclui. 
Pa e motibo ey UN ta stimula empre- 
sanan pa incorpora e concepto di ESG 
(Environmental, Social, y Governance) 
den nan empresa. E concepto di ESG 
ta referi na un set di normanan pa 
maneho di un compania cu ta encera 
su responsabilidad social y empeño 
etico. 


KvK a organisa un anochi informativo 
caminda cu representantentenan di 
Nacionnan Uni a duna un presentacion 
y splicacion tocante e concepto ESG, y 
e oportunidad cu ESG por ofrece na un 
empresa. 
A wordo splica cu factornan medio- 
ambiental, social y gubernamental 
(ESG) ta bira cada bes mas importante 
pa empresanan, ya cu nan por tin un 
impacto significativo riba reputacion di 
un compania, rendimiento financiero y 
durabilidad. 


ESG por afecta e capacidad di un 
compania 
pa 
atrae 
clientenan, 
empleadonan 
y 
inversionistanan. 
Tambe 
por 
impacta 
cumplimento 
cu regulacion, stabilidad di cadena 
di suministro y acceso na capital. 


Companianan cu ta duna prioridad na 
ESG ta wordo considera mas respon- 
sabel y duradero, y tambe por bene- 
ficia di un miho maneho di riesgo, tuma 
decision mas efectivo y ESG ta stimula 
innovacion. En resumen, incorpora 
ESG den strategia y operacion di un 
compania por yuda crea balor a largo 
plaso, construi un reputacion positivo 


y aumenta resistencia contra riesgo. 
Na final di e presentacion, publico a 
haya oportunidad pa haci pregunta na 
e oradornan y a clausura cu un ora di 
networking. 
Pa mas informacion por tuma contacto 
cu KvK via e-mail: businessinfo@ 
arubachamber.com of por yama na: 
582-1566 ext. 30/35/42. 


KvK a organisa un sesion informativo hunto cu NU: 


Oportunidad nobo pa fortifica empresa via ESG 

D 
iahuebs mainta minister di Tur- 
ismo & Salud Publico, sr. Dan- 
gui Oduber conhuntamente cu min- 
ister di Husticia y Asuntononan So- 
cial sr. Rocco Tjon a haya un presen- 
tacion den cuadro cu e proyecto di 
digitalisacion di horecavergunning. E 
proyecto aki a cuminsa October aña 
pasa conforme maneho pa elimina 
red tapes, trese tranparencia y ahe- 
lisa e proceso unda ta duna permiso 
na hotel y F&B. 


Pa hopi aña caba e proceso pa 
permiso den sector di horeca tabata 
tin su dificultadnan y tabata un 
proceso largo pa cana. Esaki hopi 
biaha ta haci e caminda pa negoshi 
mas fastioso. Debi na esaki, aña pasa 
a cuminsa cu e proyecto caminda 
lo a digitalisa y optimalisa henter e 
proceso di permiso di horecavergun- 
ning. 


Durante e trayecto aki, tur e institu- 
cionan concerni manera KPA, brand- 
weer, DWH y DWJZ lo haya workshops 
pa siña con pa implementa e inno- 
vacion aki. E intencion ta pa bay 
live den luna di April 2023, pues na 
e momento cu bay live, tur proceso 
di haci peticion te dunamento di 
permiso 
lo 
bay 
completamente 
digital. Conhuntamente cu e depar- 
tamentonan, a revisa e workflow y 
awor den luna di maart lo cuminsa 
cu workshops pa asina bay live April. 


Minister Oduber ta orguyoso di mira 
e innovacionnan aki y ta spera cu e 
cambio ta uno positivo pa e sector di 
turismo y salud publico. Sigur esaki 
ta un stap pa haci e procesonan di 
permiso den e sector di horeca mas 
eficiente. Sr. Oduber ta gradici tur e 
departamentonan cu ta participando 
den e proyecto aki pa asina por 
implementa e digitalisacion y ofrece 
un miho producto pa Aruba. 


Minister Oduber y Minister Tjon a haya presentacion di 
e proyecto “digitaliseren horecavergunning process” 

M 
inister di Energia Glenbert Croes despues di a reuni cu 
International Labor Organization (ILO), a elabora riba e 
futuro destino di pais Aruba. Minister Croes a splica cu Aru- 
ba, no obstante e tamaño ta keda demostra di ta un isla cu 
por riba su mes carga e responsabilidad, guia e destino, re- 
cupera e pais y finansa publico y percura pa 
un desaroyo positivo pa un y tur cu 
diversidad, resiliencia, resistencia 
pa no keda depende riba e indu- 
stria turistico. 


Apesar cu diversificacion di 
Aruba su economia ta un topico 
cu tin e atencion di gobierno, 
proteccion di e industria 
turistico 
ta 
keda 
uno hopi impor- 
tante. Turismo 
ta 
keda 
e 
motor 
pa 
bienestar, 


progreso y economia di Aruba. Ta importante pa e comun- 
idad keda duna e miho trato na nos bishitantenan pa asina 
Aruba keda como e “One Happy Island” manera hopi conoce 
internacionalmente. 


“Como Minister di Energia ta mi deber pa aporta na e diver- 
sificacion di nos economia. Lo mi percura pa bin cu industria 
energetico nobo y energia y tecnologia limpi.” Minister Croes 
a expresa. 


Actualmente, Aruba ta den e transicion pa sali di “fossil fuel” 
bayendo pa un economia di “zero carbon” pa 2050. E ta 
un proceso largo pero ya a cuminsa cu proyectonan manera 
LNG, introduccion di diferente industrianan energetico cu 
no ta bay uza “HFO” sino gas of hidrogeno riba e zona di 
refineria, ta bay bin cu e prome Aruba Hydrogen Valley den 
Caribe, y ta bay percura pa crea industrianan energetico cu 
lo contribui grandemente na e economia di Aruba. E meta 
pa cu esaki ta pa Aruba ta un “player” grandi den Caribe pa 
loke ta trata e suministro di energia. 


Minister Croes a indica di a reuni cu e representantenan di 
ILO pa e region Caribense cu e ideanan aki den mente, Aruba 
cu su participacion como isla representante di Reino den ILO, 
tin e meta pa sigui siña di e gran experticio di nan pa sigui 
yuda e comunidad di Aruba progresa. 


“Ta mi deber como minister di labor, integracion y energia pa 
aporta na e diversificacion di nos economia y crea cuponan 
nobo di trabou”. 


E 
promedio anual (ultimo 24 luna) di e tasa di inflacion pa 
e periodonan di Januari 2021 te cu December 2021 y 
Januari 2022 te cu December 2022 ta 5.5%. 


Tur luna Oficina Central di Estadistica (CBS) ta publica e 
resultadonan principal di e Indice di Prijs di Consumo (CPI). 
Departamento di Asuntonan Economico, Comercio y 
Industria den su outlook october 2022- 2023 a proyecta un 
inflacion di 5.6% pa 2022. 


Cifra publica pa CBS ta mustra un diferencia chikito di 0.1% 


entre proyeccion y realidad y ta demostra cu comunidad por 
tin e confianza den trabao di nos expertonan. 
E Canasta di consumo ta consisti di 408 producto y servicio. 
CBS riba un base continuo ta monitor y publica e cambio 
di prijsnan di e canasta di consumo. E publicacion ta uno 
detaya y ta duna un bista riba e desaroyo di prijsnan di dife- 
rente producto y bienes. 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever, ta invita tur ciudadano pa 
bishita e website di CBS www.cbs.aw pa mas informacion. 


Minister Geoffrey Wever: 


Inflacion den 2022 tabata 5.5% 


Minister Glenbert Croes: 


“Lo bin cu industria energetico nobo y energia y tecnologia limpi” 

D 
iasabra ultimo, 4 di februari, un caravana 
largo di expertonan den domino, e ya fa- 
moso team di PARIBA LEGENDS DT, a baha for 
di pariba di brug bin te n’e famoso y mundi- 
almente conocedo Domino Square Garden na 
Calabas, pa bin duna “clinics” y “workshop” 
den e arte di pega piedra. Nan contrincan- 
tenan, e notorio y conocedo gang di “bon vi- 
vant” bou guia di Captain Trimon, esta BIBA 
LEKKER DT, tabata cla ta warda ariba nan. Den 
Biba Lekker nan militancia tabata tin poco 
djaca di caña di tur skina di pabou di brug 
cla pa duna Pariba Legends nan “salimetale”, 
entre otro e conocido Dr. Sneek, Dr. Madiki, y 
“the crusher himself”, Papa Sel! 
Manera e bataya a cuminsa, e famoso padrino 
di Pariba Legends, e unico matematico den 
domino, esta “Snor” Perez, a ripara cu e 
formulanan cu el a bin cu ne basa ariba e 
ultimo horoscop Chines, no ta traha bou strea 
di Nort! Bou tension enorme y comiendo cabey 
pa cabey di su bigoti grandi, Nelson “Snor” 
Perez hunto cu su compinchinan ta wak un pa 
un nan ilusion ta smelt manera sneeuw den 
higra di Solo. C’un score ominoso di 6-11, 
Pariba Legends ta bay “kleedkamer” durante 
halftime. N’e otro banda, Team Biba Lekker 
ta hari chiki-chiki den cachete y ta saboria e 
snacknan gratis di chef Han. 
Di dos tempo ta bay aden y ta parce cu en 
berdad y coreccionnan cu Snor a haci n’e 
formulanan a cuminsa duna resultado! 
Team Pariba Legends ta “pick up speed” y 
ta cuminsa gatia un poco mas lihe cu Team 
Biba Lekker, pero lamentablemente p’e trabu- 
conan di pariba di brug, “it’s too late to turn 
the tide”! No tin awa mas pa laba y confort- 
ablemente e gang di Biba Lekker ta crusa 
finish line cu score di 21 - 17. Na Hulanda 
nan lo bisa, Team Pariba Legends a keda “niet 
gepiest, maar toch nat”. Shonnan keda pendi- 
ente pasobra e lista di revancha ta creciendo 
atrobe y muy pronto por spera e comeback di 
Pariba Legends pa “settle the score” cu nan 
rival. E sopi ta na candela, keda pendiente! 


Biba Lekker DT 
ta sigui cu 
e dushi bida! 

P 
a partido Movimiento Electoral di Pueblo (MEP), e fecha 
9 di februari ta wordo recorda y celebra como e fecha di 
un comienso nobo pa Aruba su bienestar. Dia 9 di februari 
1971, 52 aña pasa, a cuminsa e proceso di fundacion di Par- 
tido MEP. Un proceso cu a finalisa dia 14 di Februari 1971. 
Riba e fechanan aki, nos Lider, Fundado di nos Partido, se- 
ñor Betico Croes, den feliz memoria, a lanta partido MEP. Un 
partido cu un historia grandi cu a sa di goberna den bon y 
mal tempo semper cu un vision y determinacion. 


Desde su fundacion na 1971, ya caba a wordo demostra cu 
union y positivismo tawata e motor pa lanta e prestigioso 
Partido MEP. Señor Betico Croes hunto cu esnan cu a funda 
e Partido, a mira e deseo cu tabata biba den nos pueblo 
pa nos para riba nos propio pia. El a mira tambe un divi- 
sion den nos comunidad. Un division di esnan cu tabata tin 
placa cu tabata purba dividi e pueblo y tabata crea division 
entre esnan cu tabata tin poder financiero y otro nan no, 
esnan cu a nace na Aruba y otronan no. Na e momento ey, 
Betico Croes a bisa; tur esnan cu a haci di Aruba nan hogar 
ta ‘Rubiano y nos no mester segrega e comunidad’. 


Betico tabata sa di uni nos pueblo den un ideal y e ideal 
tabata pa nos mes por tuma nos propio decisionnan. Hunto 
cu despues nos lider honorario señor Nelson Oduber, nan a 
guia nos partido pa e idealnan di nos pueblo wordo realisa 
manera nos Status Aparte, e logro maximo di Betico Croes, 
y pa despues nos goberna e pais aki y para riba nos propio 
pia. Lucha di Betico a pone cu Aruba por celebra su propio 
Himno y Bandera, nos por tin nos mesun moneda, nos mesun 
Gobierno y Parlamento, entre otro. 


Señor Nel Oduber a guia e partido como Prome Minister 4 
biaha, a pone e pais aki realmente para riba su pia cu prin- 
cipio di bon gobernacion, a logra scrap e fecha di indepen- 
dencia pa asina awe nos por lanta nos yiunan y nan yiunan 
den e libertad di nos Status Aparte. 


Lider di MEP actual, señora Evelyn Wever-Croes, ta guiando 
Partido MEP y gobernando Aruba cu e mesun idealnan, 
caracter, determinacion cu e lidernan anterior. Un lider cu 
a goberna nos pais den reto tras di reto, y den e pio crisis 
mundial di nos tempo, e pandemia di Covid. Sinembargo, 
Lider di MEP a para firme den e lucha, y a uni e pueblo cu 
positivismo pa asina logra pone Aruba bek den e direccion 
di recuperacion. Aruba ta riba e bon caminda pa logra y bira 
mas fuerte y resiliente, miho cu nos tawata ta prome cu e 
pandemia. Esey ta e meta y e compromiso. 


“Nos ta celebrando e aña aki 52 aña di Partido MEP. Esaki ta 
trece cu ne tambe responsabilidadnan pa futuro. Y esey ta e 
vision di Partido MEP, pa crea un Aruba husto pa un y tur cu 
ta biba riba dje. Pa oportunidadnan igual pa tur cu ta biba 
riba dje. 
Mi ta gradici tur esnan cu durante e 52 aña a lucha hunto 
cu nos lidernan di nos partido. Tur esnan cu a construi e 
Aruba cu nos ta biba aden. Mi ta sigura boso Partido MEP 
lo sigui cu e principionan importante aki den nos Partido, 
cu a wordo funda pa nos crea progreso, bienestar, pa tur 
ciudadano di nos pais. Y hunto cu positivismo, nos lo recu- 
pera completamente di e crisis di pandemia. Masha pabien 
MEP y sostenedonan di MEP”, Lider di MEP, señora Evelyn 
Wever-Croes a expresa. 


Lider di MEP Evelyn Wever-Croes: 


52 aña di logronan inmensamente grandi di partido Mep 


Hunto cu positivismo nos lo logra mas 

M 
anera varios biaha caba, Ministerio di Salud Publico a 
bin ta urgi pueblo di Aruba pa conscientisa nan mes 
ariba e uzo di bebidanan alcoholico. Departamento di Salud 
Publico tin algun tipnan pa pueblo di Aruba pa asina bo por 
limita y controla bo uzo di bebida Alcohol. 


Bebe un glas di awa pa cada bebida alcoholico cu bo dal! 
Si bo ta bebe alcohol percura pa bo come snacks regular- 
mente of come por lo menos cada ora. No bebe di mas. Dal 
maximo un glas di bebida alcoholico pa ora. Si bo no a tuma 
e precaucionnan necesario y ta sinti cu bo no por maneha, 
pidi un persona cu no ta bou di influencia pa maneha pa bo 
of hiba bo cas. 


Alcohol tin influencia riba bo coordinacion, bo conoce- 
mento, bo balans y bo habilidad pa pensa racional y cu 
claridad. Alcohol ta haci bo mas impulsivo y ta pone cu bo 


kier surpasa limitenan. Corda cu alcohol tambe ta un risico 
factor pa cu malesa cronico. Sea consciente y haci uzo di e 
tipnan aki. Preveni pa no mester lamenta despues. 


Gosa di un carnaval 69 sanamente. 


R 
ev. Pastoor Jozef Pelc y Rev. Diacono 
Michael Nicolaas ta invita tur deboto, 
parokiano y pueblo di Aruba en general pa 
asisti na un S.S. di Misa Solem , diasabra 11 
di februari 2023 pa 9’or di mainta na Misa 
Birgen di Fatima na Dakota cu Administra- 
cion di Sacramento di Enfermo y Ceremonia 
di Bela. E dia aki ta dia Mundial di Enfermo y 
Fiesta di Birgen di Lourdes. Por cumpra bela 
tur dia despues di misa y diasabra prome cu 
misa. Pastoor y Diacono ta pidi pa por fabor 
trece boso enfermonan pa ricibi Sacramento 
di Enfermo pa asina nan haya forsa y sana- 
cion na alma y curpa. 
Birgen di Lourdes nos ta pidi bo scucha tur 
nos oracionnan, laga tur nos pidimentonan 
yega cerca Bo. Nos cu ta tuma nos refugio 
cerca bo! 


D 
en cuadro di e 52 lustro di 
partido Movimento Elec- 
toral di Pueblo (MEP), sr. Glen- 
bert Croes, candidato number 
4 riba e lista di e partido pres- 
tigioso aki , a expresa di ta or- 
guyoso di por ta forma parti 
di partido MEP pa e historia di 
e lucha y logro di nos “Liber- 
tad” cu ta e fundeshi di loke 
nos partido ta representa awe 
y cu Aruba su futuro lo ta sta- 
biel mirando cu e ta den man 
di sra. Evelyn Wever-Croes, cu 
a sa di hiba un lucha grandi 
durante e pandemia pa trece 
bienestar den hogar di cada ciudadano. 


“Lider di partido MEP, sra Evelyn Wever-Croes, cu su liderazgo como 
Minister President di Aruba, a salba Aruba di un di e menasanan mas 
grandi cu mundo a yega di conoce y a sa di goberna pais Aruba na un 
manera responsabel y cu gran exito.” sr Croes a expresa. 


Ministerio di salud publico ta corda pueblo pa 
limita uzo di bebida alcoholico durante carnaval 69 


Invitacion S.S. di 
misa NHD Birgen 
di Lourdes y dia 
mundial di enfermo 


Na misa di dakota 


Glenbert Croes: 


Mi ta orguyoso di ta MEP 

B 
an papia di nomber di pisca. Bo conoce bo piscanan Un 
serie di articulo informativo cu ta ilustra algun pisca y 
nan nomber na Papiamento. Den e prome salida aki kier djis 
introduci e concepto. Ta asina cu con bo ta yama un pis- 
ca ta depende hopi biaha di ken bo ta papia cune y p’esey 
nomber comun ta varia di area pa area y region pa region. 
Por ehempel tin caso cu mesun pisca tin otro nomber na Cu- 
raçao compara cu Aruba. aki tambe tin pisca cu ta conoci 
bou diferente nomber. Den e serie aki Santa Rosa kier com- 
parti y alabes haya informacion for di publico. Lesa na final 
di articulo con pa haci esaki. 


Mulato, Acanthocybium solanderi, Wahoo: 
Mulato, tambe conoci como Mula, ta un pisca hopi comun 
den nos awanan y mercado di cuminda y restaurantnan. 
Mulato su nomber cientifico ta Acanthocybium solanderi y 
ta un miembro di famia di Scombridea, esta e famia cu ta 
inclui Tuna, Conofes y Macrel. Un grupo di pisca di impor- 
tancia rond mundo pa alimentacion y ta ser uza tanto den 
mochi, filet pero tambe empaketa den e.o. bleki. Na Ingles 
e nomber mas comun ta Wahoo. E ta masha popular como 
pisca di pesca deportivo y recreativo pa su resistencia y 
pelea cu e ta duna unabes gara na liña. 


Descripcion: 
Mulato ta un pisca largo, diferente grado di shinishi y cu 


blauw. Hopi biaha bo ta hayele cu strepi mas scur di ariba 
bin abou. E boca ta largo y ta liña cu djente skerpi manera 
blet. Nan ta pisca di careda, esta traha pa landa distancia 
largo y cu hopi velocidad. P’esey nan diseño, largo manera 
torpedo y cu fin chikito a lo largo di lomba te na rabo. Nan 
rabo tambe ta fini manera luna nobo, y cual ta corta awe pa 
bay dilanti rapidamente. 


Na Aruba: 
Mulato ta ser haya den nos awanan rond nos isla henter aña 
largo pero tin un halto resaltante den e temporada aki, esta 
di november te cu maart. Mulato ta ser gara aki na Aruba 
mayoria di biaha via di e metodo di slip (trolling na Ingles) 
unda ta lastra e liña cu e haas of pluma tras di e boto en 
busca di e pisca. 


Contacto cu nos: 
Ta intencion pa periodicamente Santa Rosa saca mas infor- 
macion pa tocante di nomber di pisca na Papiamento. Si bo 
tin informacion of comentario pa engrandece conocemento 
of si ta desea informacion of topico specifico pa nos amplia 
ariba, por manda esakinan libremente na info@santarosa. 
aw. 
Si bo mes ta piscado y bo kier comparti bo captura di e pisca 
en cuestion, sea liber pa manda esaki pa nos considera di 
public’e. 


Nomber di pisca na Papiamento: Mulato 

D 
iamars atardi Minister di Turismo y Salud Pu- 
blico, sr.  Dangui Oduber, a duna un discurso 
na e inauguracion di nos Kwaliteitsinstituut. Esaki 
a sosode despues cu nos Prome Minister sra. Eve- 
lyne Wever-Croes tambe a duna su discurso e atar- 
di aki den presencia di diferente stakeholders den e 
ramo di salubridad. 
E instituto aki ta sumamente  importante pa e 
eficiencia y e efectividad di e calidad di cuido na 
Aruba.  E instituto aki ta parti di e trayectoria di 
e “Landspakket  Zorg”, conoci como F3. Manera 
ta conoci, desde mei di aña 2020 a haci diferente 
palabracionnan cu Gobierno di Hulanda riba e parti 
di cuido na Aruba. Esaki ta relaciona cu e fiansa 
cu Aruba a ricibi for di Hulanda durante pandemia.   
E meta di e instituto aki ta pa mehora e calidad di 
cuido na Aruba, pero tambe pa ofrece mas eficiencia 
y resultado pa tur ciudadano. E instituto aki ta 
un instituto na prome luga, di control di calidad di 
cuido, pero tambe cu e meta pa mehora coordina- 
cion, comunicacion y acuerdonan pa locual ta trata 
cuido medico. Ta importante pa enfatisa cu e esaki 
lo wordo haci den cooperacion cu tur e paisnan den 
Reino, pa asina por tin igualdad y nivel di calidad 
den e sector di salubridad simultaneamente pa tur 
pais den Reino Hulandes. 


E instituto aki lo tin diferente obhetivo, entre otro e 
supervision di e mercadonan di salud como tambe 
cualkier desaroyo nobo. Tambe lo  focus riba e 
regulacion di diferente tarifa y e resultadonan di 
e regulacionnan aki. E instituto aki lo yuda guia e 
decisionnan aki abase di diferente experto cu expe- 
riencia den e areanan aki. Un di e logronan mas 
importante ta e  registracion di nos propio yiu di 
tera como doctor di cas na Aruba via e AruBIG, cual 
tambe ta cay bou di e instituto aki. E mandatario a 
expresa esaki cu hopi orguyo. Segun e mandatario 
tur e islanan ta entusiasma pa traha y coopera cu 
Aruba, pa asina hunto nos por yega na protocolnan 
y calidad beneficioso pa nos comunidad. 


Aruba ta yegando na su meta pa tin un cuido mas 
eficiente, mas efectivo y  naturalmente mucho 
mas sostenibel. Minister Dangui Oduber ta gradici 
tur  stakeholder cu a haci e logro aki posibel na 
Aruba, pero tambe na tur pais cu ta forma parti di 
Reino Hulandes. 


Minister Dangui Oduber: 


E inauguracion di nos Kwaliteitszorginstituut ta un realidad 

N 
a Universidad di Aruba a tuma luga e ‘Groundbreaking 
Ceremony’ cu ta duna inicio na e restauracion di e monu- 
mento Maria Convent cu lo hospeda e facultad di Sustainable 
Island Solutions through Science, Technology and Mathemat- 
ics (SISSTEM) di Universidad di Aruba. Esaki ta e di dos fase 
di e proyecto di SISSTEM cu ta wordo financia cu fondonan di 
Union Europeo hunto cu e yudansa di United Nations Develop- 
ment Program (UNDP). 


Minister Maduro a hiba palabra na e ocasion aki y a conta con 
na februari 2019, durante cu e tabata Minister di Finansa, 
Asuntonan Economico y Cultura, el a biaha mita mundo pa 
por a yega na un reunion di OCTA di Union Europeo na Tahiti, 
pa por a sigura cu Aruba por a haya e fondonan necesario 
di Union Europeo pa por institui un facultad di SISSTEM na 
Universidad di Aruba, y hunto cun’e sigura cu e monumento 
Maria Convent por wordo restaura pa hospeda e facultad nobo 
aki. 


Na aña 2021 e facultad di SISSTEM a wordo introduci exitosa- 
mente na Universidad di Aruba den colaboracion cu Universidad 
di Leuven di Belgica. Awor, 4 aña despues, na 2023 ta toca 
turno pa ‘groundbreaking’ tuma luga pa e facultad di SISSTEM 
por haya su propio edificio cu lo ta e edificio di Maria Convent 
situa banda di e Pro-Cathedral San Francisco di Asis na Playa. 
Tur preparacion a wordo haci pa cuminsa cu e restaura- 
cion di Maria Convent cu ta un edificio monumental rico na 
historia. E edificio aki a ser construi na 1920 como convento 
pa e zusternan Dominicanessen di Voorschoten cu a muda di 
Hulanda pa bin biba na Aruba. Na aña 1946 e prome piedra 
pa e Kapel di e convento a wordo poni y den añanan 50 tabata 
tin mas o menos 23 zusters bibando den e convento aki. E 
convento a wordo cera den añanan 80 y a wordo pasa pa 
Gobierno di Aruba. Na aña 1995 a renoba e edificio y na aña 
1996 Maria Convent a hospeda Departamento di Cultura y 
Departamento di Relacion Exterior. 


Tempo cu a renoba e Sala di Parlamento, e reunionnan di 
Parlamento a tuma luga den e Kapel di Maria Convent. Awo 
cu lo restaura e monumento den su gloria, esaki lo por sigui 
conta su historia y alabes yuda forma studiante cu e conoce- 
mento pa logra un desaroyo sostenibel di Aruba y pa mundo. 


Minister Maduro ta gradici Union Europeo, UNDP, Universidad 
di Leuven, Universidad di Aruba, Monumentenbureau, DEZHI y 
Albo Aruba NV, tur colega Ministernan pa haci e proyecto aki 
posibel. 


Union Europeo y UNDP ta financia 
renobacion di Maria Covent cu a inicia 

Fortaleza Pa Famia 


E 
balor di confesion den nos bida ta incomparabel, pasobra sin confesion, no tin pordon y libertad for di pica. Un hende 
por bay cera pa 10 aña pero si e no confesa su pica na Dios y asina ricibi pordon di Dios, y ta keda preso den su pica, 
cu hopi chens pa ripiti su maldad. Tur hende mester comprende lo siguiente: Si nos bisa cu nos tin comunion cu Dios, y 
sinembargo nos ta cana den scuridad, nos ta gaña y no ta practica e berdad. 


Kico ta nifica cana den scuridad? Esaki ta nifica cana for di boluntad di Dios, cana den malisia, inmoralidad, humildad 
falso,cana den mentira, hipocresia etc., tur esaki ta nifica cana den scuridad, y a yega tempo pa hende sali for di scuridad 
y bini na e Luz di Cristo. 


Ma si nos cana den luz manera E ta den luz, nos tin comunion un cu otro,y e sanger di Hesus, su Yiu a limpia nos di tur 
pica. Si nos bisa nos no tin pica, nos ta gaña nos mes, y e berdad no ta den nos. 


Si nos confesa nos picanan E ta fiel y husto pa pordona nos picanan, y limpia nos di tur inhusticia. 


Si nos bisa cu nos no a haci pica, nos ta haci’E un gañado y Su palabra no ta den nos (1 Juan 1:6-9). 


Bendiciona Señor O mi alma, y no lubida ningun di su beneficionan. Kende ta pordona tur bo inikidatnan, Kende ta cura 
tur bo malesanan. Kende ta redi mi bo bida for di destruccion. Kende ta corona bo cu misericordia y compasion.(Salmo 
103:2-3-4). 


No tin un pica cu Dios no ta pordona, pasobra ora nos confesa nos pica nos lo ricibi, beneficio di Dios. 
Hende mester bandona e mundo di inmoralidad,pica y tur otro tipo di bagamunderia, pa asina ricibi pordon di Dios. 


Pasobra ta un Dios so tin y un mediador entre Dios y hende. E hende Cristo Hesus. Kende a duna su mes como e prijs di 
rescate pa tur hende (1 Timoteo 2:5). 


Den esaki nos ta compronde con importante confesion ta, pasobra mientras nos no confesa nos pica, diabel y maldad ta 
keda cu dominio riba nos, y asina e pica ta keda biba den nos. 


Pasobra nos tur mester aparece dilanti di e tribunal di Cristo, pa cada un wordo recompensa pa su hechonan den e curpa, 
segun e a haci, sea bon of malo.( 2 Corintionan 5:10). 


Mescos cu nos mester confesa nos picanan na Dios, nos mester pordona otro, pasobra pordon y confesion ta biba hunto, 
pasobra ta imposibel confesa pica y no pordona nos prohimo. 


Ki ora cu boso ta para haci oracion, pordona si boso tin algo contra un hende,pa boso Tata cu ta den cielo tambe pordona 
boso, boso trangrecionnan ( Picanan). Ma si boso no pordona, boso Tata cu ta den cielo, tampoco lo pordona boso tran- 
grecionnan. Ora nos pordona otro, libertad ta drenta nos bida y nos comunicacion cu Dios ta amplia di un forma excelente, 
y Dios ta yena nos cu sabiduria. 
Ora nos no pordona, tur nos asuntonan ta keda stanca, pasobra Dios su palabra no ta cambia. 
Falta di pordon ta causando hopi kiebro den Famia y Matrimonio, violencia domestico y violencia relacional, odio vengansa 
y hasta crimen. 


Cuanto reglamento di cuenta no tin, pasobra hende no kier pordona otro. 
Confesion y pordon ta tur locual cu nos tur mester den nos bida, pasobra si nos no ta haci esakinan, nos no lo sigui biba 
den scuridad, cu hopi chens di no alcansa bida eterna, y asina termina den fierno. 


Sinceramente, Pastor Marcel Balootje 


Confesion y pordon, yabi pa nos libertad 

A 
we lo tene e entiero di e conocedo politico y 
miembro di Parlamento di Aruba, sr. Melvin A 
Tromp. Siman pasa dia 31 di januari, den ora di mer- 
dia a drenta e tristo noticia cu Melvin Tromp a fayece 
na Medellin, Colombia. E tabata malo pero a sa di tene 
esaki como un secreto pa mayoria di su amigonan y 
pa su famia. 


Diasabra cu a pasa e curpa di Melvin Tromp a bolbe 
Aruba y a wordo ricibi door di su rumannan y amigonan 
di partido AVP. 
Pa e despedida y entiero di sr. Melvin A Tromp a traha 
un programa cu ta encera entre otro un “reunion 
extra-ordinario” di partido AVP na Cas di Partido. Esaki 
lo tuma luga diaranson dia 8 di februari entre 7’or y 
9’or di anochi. Den e sala grandi na Cas di Partido lo 
reuni pa rindi tributo na Melvin A Tromp pa su lucha 
pa husticia social na Aruba. Famia di Melvin A Tromp 
lo ta presente pa ricibi condolencia. Melvin mes no lo 
ta na Cas di Partido diaranson anochi. Entre otro un 
di e yiunan di Melvin A Tromp y algun amigo lo hiba 
palabra. 


Entiero 
E entiero di Melvin A Tromp lo tuma luga awe dia 9 di 
februari. Lo sali di San Nicolas pa bini Playa pa para un 
rato dilanti di edificio di Parlamento di Aruba. Eynan 
miembronan di Parlamento lo para pa dispidi y lo pone 
un krans den e cherche. Despues lo core pa bay para 
na Cas di Partido den Rancho. Eynan lo para pa mas o 
menos 30 minuut pa duna miembronan di Partido AVP 
e oportunidad pa dispidi di nan amigo y colega Melvin 
A Tromp y pa duna e famia condolencia. 


Lo bolbe bay San Nicolas pa bay para den Misa Santa 
Theresita, caminda lo tene e ceremonia di misa y 
acepta condolencia. Finalmente lo hiba Melvin A 
Tromp pa santana Catolico den Zeewijk. Despues di 
entiero y un dia largo, no lo ricibi condolencia na cas. 


Famia di Melvin A Tromp kier gradici tur hende cu di 
un forma of otro a yuda consola y yuda nan den e 
tristeza profundo aki. 


Entiero di Melvin A Tromp: 


Despedida di un gran 
luchado pa husticia social 

“Señor ta mi wardador, 
mi’n tin falta di nada; 
Den cunucu di yerba berde, 
E ta ponemi sosega. 
E ta hibami na awa trankil, 
pa mi bolbe haya forsa.” Salmo:1,2,3 


Cu un tristeza grandi nos ta anuncia fayecemento 
inespera di nos yiu, tata, welo, ruman, 
omo y amigo stima; 


Melvin Atanacio Tromp 
nomber nan di cariño: 
Mel, Melv, Meltro 
*02-05-1960 - †31-01-2023 


Na nomber di su: 
Mama: Sra. Carmen Tromp-Rodriguez 


Tata: †Manuel Ismael Tromp 


Rumannan: 
Gerard “JJ” Tromp 
Ruthmila y Jose Hernandez-Tromp 
Sandra Tromp 
Roland Tromp 
Milangela Tromp y Roy Hodge 
Carmen y Benito Wernet-Martijn 


Yiunan: 
Raun Tromp 
Rauchelline Tromp 
Melvienne Tromp 
Nietonan: 
Jeandre Tromp, Sayuri Tromp, Zeah Tromp 


Mama di su yiunan: 
Vivian Geerman y famia 
Linda Boekhoudt y famia 


Prima manera ruman: Irene van der Linde y famia 


Primo y primanan: Rodriguez, Shew-A-Tjon, Schipper, 
Croes, JeanD’or, Marchena y Dorothal 


Omo y tantanan: 
Frida Croes-Rodiguez na Hulanda, Nora 
Shew-A-Tjon-Rodriguez, Carlos Eloterio 
Centeno, Frank y Edna JeanD’or y famia, 
Percy & Riannie JeanD’or y famia, 
Robertina JeanD’or, Antonio y Meti 
JeanD’or y famia, Sophia y Piet Huys- 
JeanD’or y famia, Karen y Mangi 
JeanD’or-Li y famia, Robert y Chichi 
JeanD’or y famia, John JeanD’or y 
famia, Marlene JeanD’or, Michael y 
Miriam JeanD’or y famia, Jeannette 
Greene-JeanD’or y famia. 


Sobrino(a)nan: 
Roanne Hodge, Kendrick Hodge, 
Gregory Tromp, Alexander Tromp, 
Rafael Hernandez, Aron Hernandez, 
Taisha Tromp, Geraldine Rodgers, 
Michenou Tromp, Jayslee Tromp, Savienne 
Tromp. 


Compèr: Ivo Yanez 
Ex-coleganan: di Coastal, CEA, Holiday Inn, Partido AVP, 
Fraccion di AVP den Parlamento di Aruba di 2009-2017, 
Little League 


Amigo y coleganan di Partido AVP, coleganan di 
Fraccion di AVP den Parlamento di Aruba 2009-2017, 
Gilmar “Pik” Pisas, CEA, Coastal Refinery, Holiday Inn, 
Little League y amigonan di teamnan di baseball y 
softball Orquidia, City One, Bou Palo, Tom’s Royal, 
Berlinski, Colgate, Pepsi Cola y team di hockey San 
Nicolas Hockey, Amigonan di Laboratorio Familiar y tur su 
amigonan stima cu ta mucho hopi pa menciona. Jorge, 
Esteban, Andrea y otro amigonan na Colombia. 


Famianan: 
Tromp, Rodiguez, JeanD’or, van der Linde, Centeno, 
Quandt, Hodge, Hernandez, Wernet, Martijn, Peña, Huys, 
Geerman, Trinidad, Faneyte, Albertsz, Gomes, Shew- 
A-Tjon, van Dinter, Dijkhuizen, Palm, Ridderstap, Laclé, 
Pirilla, Kemp, Monte, Kelly, Nicholls, Punselie, Richardson, 
Vos, Bermudes, Toppenberg, Winklaar, Charles, Boye, 
Ranes, Croes, de Palm, Petronilia, Rodgers, Blindenburg, 
Emers, Flores, Koolman, Marshall, Martillia, Dorothal, Ras, 
Eckmeyer, Henriquez, Werleman y demas famia na 
Aruba, Corsow, Hulanda y Merca. 


Disculpa nos si den nos tristeza nos por a keda sin 
menciona un of mas nomber di famia of amigo. 


Acto di entiero lo tuma lugar 
Diahuebs 9 di Februari 2023 


Lo sali di Ad Patres Funeral Home na San Nicolas, pa 
Oranjestad pa para dilanti di edificio di Parlamento 
di Aruba pa despues bay Cas di Partido den Rancho. 
Merdia for di 2’or lo tene ceremonia di despedida y 
servicio funebre den misa Catolico Santa Theresita na 
San Nicolas pa finalmente bay Santana Catolico na 
Zeewijk caminda Melvin lo tin su ultimo lugar di sosiego. 


Ta pidi disculpa cu no lo por ricibi bishita na cas despues 
di entiero. 


Famia y amigonan kier gradici tur hende y tur 
organisacion cu di un forma of otro a yuda pa trece 
Melvin Aruba y rindi respet y stimacion na e amigo cu 
semper Melvin tabata. 


Staff y personal di Ad Patres funeral 
home & Crematorium ta extende 
nos mas sincero condolencia na famia di e fayecido. 

Laga tur loke ta spera mi ta bunita 
Laga tur local cu mi encontra 
na caminda ta bunita 
Laga tur local cu mi laga atras keda bunita y 
Laga esakinan termina den tur buniteza. 


A bai drumi dushi den brasa di Señor nos 
kerida Mama,Oma, Ruman, Tanta y Amiga: 


Sra. Gertruida 
Helen Fingal 
*17 Maart 1949 – †6 February 2023 


Na nomber su: 


Yiunan stima: 
Ellery Croes 
Daniella Croes-Kelly & Rudy Kelly 


Nietonan stima: 
Therance Kelly & Kylie Kelly 


Ayudante di kas: 
Mery y Paula 


‍Rumannan: 
† Pedro “ Sain & Yolanda Fingal 
† Feliz & Lucia Fingal 
† Freddy Fingal 
† Fridoline & Mario Vos 
† Olivia & Ogenio Maduro 
† Casimiro 
John Fingal 


Sobrino y Sobrinannan: 
† Richard Fingal & Famia, Nelson Fingal, † 
Jossy Fingal & Famia, Dito Fingal, Eugene 
Maduro & Famia, Orvin Maduro & Famia, † 
Frits Maduro, Mark Fingal & Famia, Maureen 
Fingal & Famia , Magna Final & Famia 


Con Suegra(o): 
Vanita Willemes 
† Mario Kelly 


Primo y Primanan stima, Comer y 
Compernan, Ihanan, Amistadnan kuta 
mucho hopi pa menciona. 
Demas famianan: 
Fingal, Croes, Tromp, Maduro, 
Hek, Wong, Kelly, Willems, Colina, 
Riderstaat, Rojer, Quandt, Dirksz, 
Thomas, Gomes, Holsman, 
v/d D Biezen, De Wint y demas famia. 


Nos ta invita boso pa e acto di despedida 
cual ta tuma lugar Diabierna 10 februari 
2023 di 2:00 pm - 4:00 pm na Aurora Funeral 
Home. 


Cremashon lo tuma lugar den seno familiar. 


Nos ta lamenta cu despues di entiero no por 
ricibi bishita di condolencia na cas. 


Nos ta pidi disculpa si den nos tristesa nos 
por a lubida di menciona cualkier famia, 
amistad y/of conoci. 


“Señor ta mi wardador, mi’n tin falta di nada. Den 
Cunuco di yerba berde e ta ponemi sosega. E ta 
hibami na awa trankil, pa mi bolbe haña forsa”. – 
Salmo 23 


Cu profundo tristeza den nos curason, 
nos ta anuncia fayecimento di nos estimada Mama, 
Casa, y Wela kende a duna nos tur 
su amor y a significa hopi pa nos y 
ta awor trankil y contento cerca Papa Dios kende el a 
sirbi pa hopi aña: 


Lucia Curiel – Geerman 
cariñosamente conosi como: “Lucy” 


Mei 23, 1938 – † Februari 5, 2023 


Na nomber di su: 
Mayornan: 
† Jozef Geerman y † Antonia Geerman 


Suegro(a): 
† Ciriaco Curiel y † Magdalena Koolman 


Casa: Julio (Juchi) F. Curiel 


Yiunan: Frenk y Natasha Curiel De Mey y famia 
Zelda Curiel 


Rumannan: Vda. Remacla Geerman y famia 
† Ninita Geerman y famia 
† Cheban Geerman y famia 
† Pedro Geerman y famia 
† Bernard Geerman y famia 
† Rosa Geerman y famia 
Rita y Jacinto Geerman - Geerman y famia 


Y demas famia, swa y cuña, subrina(o)nan, prima(o) 
nan, ihanan, comer y compernan, amiga(o)nan, bisiña 
nan, y amistadnan na Aruba, Curaçao, y Hulanda. 


Acto di entiero ta tuma lugar diahuebs 9 di februari 
2023 na Misa Inmaculada Concepcion na Sta Cruz for 
di 9:00 am pa 11:00 am, despues lo sali bai pa santana 
Central na Sabana Basora. 


Nos ta lamenta cu nos no ta ricibi bishita di 
condolencia na cas. 


Si acaso nos por a lubida un of otro famia den nos 
tristeza, nos ta pidi nos sincero disculpa. 


Dios ta nos refugio, 
E ta nos fortalesa, 
El a resulta un yudador den mester. 
Salmo 46:1 


Cu dolor na nos curason, nos ta participa 
fayecimento di nos ser stima: 
Sra. Lydia 
Beatrix de Medeiros 
Carinosamente yama: “Bea” 


Na nomber di su: 
Esposo: †Angel Leonardo Rodrigo 


Yiu: Marco y Rebeca Rodrigo-Maduro 


Nietonan: 
Elijah Rodrigo 
Meghan Arendsz 
Zoe Arendsz 


Rumannan: 
Emma de Medeiros 
†Raymond y Ella de Medeiros-Richardson 
Edita Winkel-de Medeiros 
Virginio y Henita de Medeiros-Oduber 
†Jaime de Medeiros 
Blanca de Medeiros 
Amable de Medeiros 


Subrino- y Subrinanan: 
Valery Henriquez y Edgar Yzer y famia 
Elise Roelofs-Winkel y famia 
Hildana de Freitas-de Medeiros y famia 
Erayna de Medeiros y famia 
Ricardo de Medeiros y famia 
Danielle Schoop y famia 


Primo- y primanan na Aruba, Curacao, Hulanda 
y Merca. 


Amiga Stima: Marbella Migares 


Demas famia: de Medeiros, Rodrigo, Maduro, 
de Mey, Cordeiro, Lacle, Leo, Luidens, Orman, 
Henriquez, Yarzagaray 


Ta invita tur famia, amigo(a)nan y conocir pa 
acto di condolencia y despedida cual lo tuma 
lugar na Aurora Funeral Home diasabra 11 di 
februari 2023 di 2’or pa 4’or di atardi. Cremacion 
lo tuma lugar despues. 


Nos ta pidi disculpa si nos por a lubida un of otro 
persona of famia den nos momento di tristesa. 


The LORD is my shepherd, I shall not be in want. 
he restores my soul. He guides me in paths of 
righteousness for his name’s sake. 
With deep sorrow in our hearts we announce the 
passing of our beloved: 


Fernando Browne 
Better known as: “Nando” 
*21-03-1965 †06-02-2023 


Opportunity for a final farewell will be held on 
Saturday February 11th 2023 from 2pm until 4pm 
at the Pray Funeral Home in San Nicolaas 


Gradicimento / Invitacion 


Famia Kelly y Romano ta gradici tur esnan cu sea a yama 
nos, a manda mensahe, a brinda ayudo, a manda krans 
y carchi di condolencia, a canta y/of toca y tambe e 
personanan cu a pasa un rato pa duna nos nan sosten y 
forsa na e momentonan di mas dificil durante enfermedad, 
fayecimento y entiero di nos difunto stima: 


Petra Kelly-Trimon 


Un danki di curason na tur famia y amistad cu a yuda 
nos of a duna un muestra di cariño durante tur e dia- y 
anochinan. Alabes un danki di special na dokter di cas 
Dr. D. Rasmijn pa su atencion excepcional, Cardiologo 
Dr. Fingal, ciruhano Dr. Caceres; Dr. H.O. Hospital 
management y Wondenpolie, Aurora Funeral Home y 
Pastoor Jan di Parokia San Juan Pablo II. 


Nos ta gradici tambe Venny Trinidad, Coro Melange, Oslin 
Trimon, Francis Jacobs, Eltienne Yarzagaray y Nelson Tromp 
y su mariachi pa nan canto y musica excepcional. 
Boso muestra di atencion y cariño tabata un consuelo 
grandi pa nos tur di famia y 
sigur ta duna nos forsa. 


Alabes nos ta invita pa un Santo Sacrificio di misa cual lo 
tuma lugar na Misa San Juan Pablo II na Tanki Leendert, 
diahuebs 9 di februari pa 6:30 atardi; despues di misa lo 
sigui e rezamento di 8 dia na cas di famia Romano. 

Mi Dios, Mi Señor, Mi Salbador 
Cu bo amor infinito tenemi den Bo Braza 
Ya no tin scuridad 
Unicamente Bo luz briyando 


Cu un tristesa profundo pero conforme cu boluntad 
di Dios nos ta anuncia fayecimento di: 


Sra. Brilia Josefa 
Bakmeyer-Hoek 
Cariñosamente jama: Mama of Tantan 
*29-10-1927 - †04-02-2023 
Viuda di Josué Bakmeyer 


Na nomber di su yiunan: 
Erold y Mildred Bakmeyer-de Lange 
Rolna Bakmeyer 
Norma y Wilfred Williams-Bakmeyer 
† Ronald Bakmeyer 
Oslin y Beatriz Bakmeyer- Pertuz 
† Oscar y † Josephine Bakmeyer-Silberie 


Rumannan: 
† Alicia “Chichi” Dania- Loopstok y famia 
† Pablo Hoek 
† Mario Hoek 
† José “Jossy” Hoek y famia 
† Juan Nicolas Hoek y famia 


Nietonan: 
Marysol Vrolijk y Hubert Ridderstaat 
Sedney y Juliana Williams-Meneses 
Richenel y Beverly Williams-Perez 
Eromil y Daphne Bakmeyer-Roorda 
Ellery Bakmeyer 
Osmar Bakmeyer y famia 


Bisanietonan: 
Mandy Williams 
Kimberly Ridderstaat 
Sidmar Williams 
Reginald y Shary Williams-Muyale 
Kendrick Ridderstaat 
Yeinderalexsa Williams 
Eva-Luna Bakmeyer 
Vera-Elise Bakmeyer 
Adhian Williams 
Ian-Zion Bakmeyer 


Tataranietonan: Aydan Koeiman 
Annabelle Koeiman 


Subrino y subrinan, primo y primanan na Aruba, 
Curacao, Hulanda y Merca. 


Swa: Ebra “Boy” Bakmeyer y famia na Curaçao 
Iha: Beata Mildred Burne y demas ihanan 


Bon bisiñanan bandi cas: 
Mercedes Andrade 
Lee Feng Supermarket 


Demas Famianan: 
Bakmeyer, Hoek, Dania, de Lange, Williams, Vrolijk, 
Ridderstaat, Perez, Roorda, Calmes, Suarez, Pertuz, 
Meneses, Muyale, Koeiman, Burne, Wout, Alberts, 
Roberts, Ruiz, Ferguson, Barkmeyer, Loopstok, 
Loefstok, Leest, Orman, Winterdaal, Picus, Maduro, 
Helder, Tromp, Jacobo, Bernabela, Silvestre, Willems, 
Henricus, Desbarida, Franken, Robert, Werleman, 
Paesch, Irausquin, Figaroa, Kock y demas famianan 
na Aruba y den exterior. 


Nos ta invita boso pa e acto di entiero cu lo tuma 
lugar diabierna 10 Februari 2023 di 2or pa 4or na 
Royal Funeral Home despues lo sali pa Santana 
Catholico na Playa. 


Nos ta pidi disculpa si nos por a lubida un of otro 
famia den nos tristesa. 
Despues di entiero nos no ta ricibi bishita di 
condolencia na cas. 


Nos ta gradici W.G.K, Wondenpoli na HOH, Litelife y 
Dr. Jones pa e bon servicio. 


La Sangre De Cristo Tiene Poder 


Celia Guadalupe Rasmijn 
Cespedes Aldama 
Carinosamente “Chelita – Lulupe” 
*12-12-1949 - †06-02-2023 


Esposo: Marco “Maiky” Rasmijn 


Papa: † Jesus Cespedes 


Mama: † Aura Cespedes 


Hijos: 
Giorgie Mosquera 
Aura Rasmijn Mosquera Y Rivelino Rasmijn 
Vanessa Rasmijn Mosquera Y Maiky Rasmijn 
Cinthya Geerman Mosquera Y Gregorio 
Geerman 


Como Hijos: 
Maria Eugenia Lugo (Venezuela) 
Victor Wu (Usa) 
Michelle Mosquera (Venezuela) 
Ludwig Rasmijn 


Nietos: 
Ryan Rasmijn 
Ryven Rasmijn 
Chantal Rasmijn Y Revan Maduro 
Chadienne Rasmijn 
Rygelys Rasmijn 
Grethyanne Geerman 
Gregory Geerman 


Igual Que Un Nieto: 
Andre Angela 
Jean Louis Croes (Hulanda) 
Davienne Angela 
Chandre Angela 


Amigos De Casa: 
Elvia, Yrien, Stella, Roselene, Tanta Rosa, 
Yolanda, Swinda, Jeta, Vitty, Sra Carmen, 
Ines Escalante, Maria, Diana, Juliana 
Mamachi), Gil, Lu (Flatstone Supermarket) 


Su Amiga Companera De Bingo Maria Salazar 


Su Companero De Todas Las Tardes Jhon 
Watts Del Programa Noticia Impacto 91.5 Fm 


Sra Amparito Del Programa De La Manana De 
Caliente 90.7 Fm 


La Sonri De Caliente 90.7 Fm 


Su Doctora Dr. Anthony Y Team (Huisarts) 
Dr. Maria Jose Cobos (Cardiologo) 
Su Doctor En Venezuela Dr. Ariel Marin 


Hermanos, Sobrinos, Ahijados, Demas 
Familiares Y Amigos En Venezuela, Colombia, 
Usa, Bonaire, Espana Y Aruba. Famia Rasmijn, 
Geerman, Mosquera, Cespedes, Croes, 
Aldama, Tromp, Nicolas, Angela. 


El Jueves 9 Febrero 2023 De 6 Pm A 8 Pm 
Habra Una Noche De Condolencia En La 
Casa De Ella Direccion Piedra Plat # 109-B. 


Te Invitamos Al Acto De Despedida Que 
Sera El Viernes 10 De Febrero 2023 De 9am A 
11am En Aurora Funeral Home. Sra. Celia Sera 
Cremado En Seno Familiar 


Manera solo ta despedi y e dia ta termina, asina mi ta 
despedi di boso y mi bida terenal a yega su fin. Laga e 
dushi recuerdonan cu mi a pasa cu boso ta boso consuelo 
te dia nos bolbe reunie den Reino Celestial. 


Cu inmenso tristesa , pero conforme cu Dios Su boluntad 
nos ta participa fayecimento inespera di nos ser keri: 


Mirto Alexander 
Krozendijk 
Mihor conoci como Mirto 
*08- 02-1961 - ɫ 29 -01-2023 


Su Mayornan den felis memoria: 
Emeterio “Techi” y Cleotilda “Tida” Krozendijk 


Su Rumanan: 
Vda Filomena Croes-Krozendijk y † Frans Croes 
†Alfonso “Boei” Krozendijk y vda Ulrika Krozendijk-Jacobs 
Shon Pe y Glenda Krozendijk-Kock 
Vdo Andresito “Dolf” y † Isaura Krozendijk-Sarda 
†Glenda Beatriz Krozendijk y vdo Jose Fernandes-Perna 
†Edwin Krozendijk 
†Ruben y vda Marlin Krozendijk- Penja 
Hildreth v/d Berg – Krozendijk y Rene van den Berg 


Mescos cu ruman: 
Eveline Lacle y famia (Corsow) 


Su sobrino(a)nan y sobresobrino(a)nan: 
Seever y Jessica Krozendijk-Kelly, Keaneeh y Jaydeeh, 
Dietwin Krozendijk y Merrely Franken, Kea’lah, Kyriah y Ly- 
Ann, 
Isandra Krozendijk, Andrew y Cayden, 
†Andres Aurelio Krozendijk, 
Albee y Roxenne Fernandes- Mathilda, Jeon y Elisha, 
dr. Eliza Fernandes y dr. Candida Sanchez Burmester, 
Reuben Krozendijk, 
Tahnee Krozendijk, 
dr. Kevin van den Berg y dr. Claire Koeyvoets, 
Willy Dirksz y famia. 
Elena Garcia y Maria “Dietje” Romero-Loor 


Tanta/Omo: 
Sra Vda. Alicia Krozendijk-Farro y famia 
Sr.Vdo. Alfred “Freddy” Maduro y famia 
Sra.Vda. Supriana Luciano y famia 
Su Omo y tantanan den felis memoria: 
Krozendijk- Kock y Bikker, 
Krozendijk- Kock y Maduro 


Su primo(a) nan hopi yega na cas: 
Marlon Maduro – Anthony Krozendijk – Dicky Krozendijk – 
Charlotte de Cuba-Maduro, Kathy Vrolijk-Krozendijk, Aura 
Kolman- Bikker. 


Su primo(a) nan y nan famia: Krozendijk-Kock- Bikker y 
Maduro 


Su amigo(a) nan stima: 
Sra Yaquelin Zambrano y Sr. Omar Castoñeda Cardona 
Sra Dica Mercado y famia 
Sr. Sonny Croes 
Sr. Jorge Dario 
Sr. Jose Do-Nascimento 
Sr. Jozef Barret 
Sr.Gabriel Lester y Sra Nelly Maduro 


Su bisiñanan : 
famia Comenencia-Fingal y famia Maduro–Oduber 


Su mascota stima: Rio 


Mescos cu famia: 
Sra Elvia Taborda-Lopez Zapata y famia ( Medellin 
Colombia), Sra Diane Horowitz y famia (New Jersey) 


Ta invita tur demas famia Krozendijk, Krosendijk, Croes, 
Kock, Sarda, Fernandes-Perna, Penja, van den Berg, 
Camacho, Farro, Maduro, Mathilda, Bikker, Koolman, 
Luciano, Kolman, Ras, Damian, Vrolijk, Do Nascimento, 
de Cuba, Theysen, Marselia, Taborda-Lopez Zapata, 
Ramirez, Comenencia y Romero-Loor. Debotonan di Cas 
di Oracion “Cu confianza y fe den Señor de Los Milagros 
di Buga”, su amigo(a) nan mucho hopi pa menciona, 
amistadnan, conocirnan, demas bisiñanan; pa asisti na 
acto di condolencia y despedida cu lo tuma lugar na 
Aurora Funeral Home dialuna 13 februari 2023 di 2 or pa 4 
or atardi. 


Cremacion ta tuma lugar den seno familiar. 
Enbes di flor of krans famia ta aprecia donacion pa : 
“Fundacion Ban Uni man pa cria nos muchanan”. 
Ta lamenta cu no ta ricibi bishita di condolencia na cas. 
Nos ta pidi disculpa si den nos tristesa nos por a lubida un 
famia. 


